Casa Regală e zdruncinată de un nou cutremur, iar de data asta este vorba despre un fost membru al prestigioasei instituții! Ex-cumnatul Regelui Charles, Earl Spencer, a suferit abuzuri sexuale în copilărie, chiar în renumita școală Maidwell Hall.
Dezvăluirea a fost făcută abia acum, la 54 de ani de la momentele îngrozitoare prin care bărbatul a trecut. Abuzurile au avut loc în anul 1970, în școala menționată din Northamptonshire.
Se pare că fratele Prințesei Diana, care a părăsit Casa Regală pe cale naturală, fiind victima unui accident rutier petrecut în Paris, a fost victima unei femei angajate la unitatea de învățământ.
Earl Spencer descrie cu lux de amănunte la ce a fost supus când era doar un copil în cartea sa, intitulată "O școală foarte privată". Una din femeile care avea grijă de copii este prezentată de fostul cumnat al Regelui Charles drept o "pedofilă vorace", care i-a transformat cea mai frumoasă perioadă a vieții într-un adevărat calvar.
Memoriile lui Spencer au fost redate publicației Mail on Sunday, îngrozind opinia publică. Nu doar respectiva angajată a școlii la care a învățat avea un comportament deviant. Și directorul acelei unități școlare, John Porch, le aplica niște corecții brutale copiilor.
Earl spune despre profesor că îi plăcea să obțină plăcere sexuală prin violență. Bărbatul s-a stins din viață în urmă cu doi ani și nu are cum să se apere acum de acuzațiile pe care le lansează fratele regretatei Diana.
"O experiență absolut infernală" – așa spune că a fost perioada sa ca elev, pentru Mail, notează The Independent. Bărbatul care a făcut parte din Casa Regală a continuat să povestească pentru ziarul britanic o parte din lucrurile prin care a fost nevoit să treacă.
"Este dificil să citești despre practici care, din păcate, au fost, uneori, considerate normale și acceptabile la acea vreme. Aproape fiecare fațetă a vieții școlare a evoluat semnificativ din anii 1970 și până astăzi.
În centrul schimbărilor se află în special protejarea copiilor de astfel de practici și promovarea bunăstării lor", povestește Earl Spencer.